שיחה:הסכם ייצוא החיטה האוקראיני

message: שמו של הערך מטעה במתכוון. הוא מתעלם מהעובדה, שמדובר בהסכם דו-צדדי, שהיה אמור לאפשר גם לרוסיה לייצא מוצרים חקלאיים, תוך החרגתם מהסנקציות הכלכליות שהוטלו על המדינה. שמו הרשמי של ההסכם, שהושג בתיווך של מזכ"ל האו"ם ותורכיה, היה "יוזמת הדגנים של הים השחור", וזהו גם שמו של הערך בויקיפדיה באנגלית. העובדה שמדינות המערב והתקשורת המערבית, התעלמו מחלקה של רוסיה בהסכם, לא צריכה לגרום לשינוי שם הערך. אני מציע ששמו של הערך יהיה "הסכם הדגנים של הים השחור", משום שמדובר בהסכם בין מספר צדדים.איש שלום - שיחה 22:50, 19 ביולי 2023 (IDT)
replies: text: בעיני אין משקל כלל לשם הרשמי. ההסכם מוכר בתור הסכם ייצוא החיטה האוקראיני, וזו גם חשיבותו בסופו של יום. הערך לא היה זוכה להיכתב אם היה סתם הסכם בין מדינתי, אלא כל חשיבותו נגזרת מכך שאיפשר ייצוא חיטה מאוקראינה והקל על האינפלציה והרעב. רצונה של רוסיה לייצא גם, לא מתכתב עם חשיבותו.

text: בלי קשר, שינוי השמות של הערכים שאני יוצר השכם וערב מנימוקים כל כך דלים ממש פוגע במוטיבציה לכתוב ערכים. שנה שלמה יש הסכם, הייתה לכם הזדמנות לכתוב אותו בעצמכם. Amir Segev Sarusi - שיחה 08:03, 20 ביולי 2023 (IDT)
replies: text: :בעיני מי בדיוק "ההסכם מוכר בתור הסכם יצוא התבואה האוקראיני". אם היית מתעמק קצת בפרטי ההסכם, היית מבין שהחרגת יצוא התוצרת החקלאית מרוסיה מהסנקציות נגדה, הוא חלק בלתי נפרד מההסכם, ובלעדיו לא היה הסכם. איזה אינטרס היה לרוסיה להסכים ליישום הסכם, שהזרים מיליארדי דולרים לקופתה המדולדלת של אוקראינה בעיצומה של מלחמה נגד רוסיה. אגב, פחות מעשר אחוז מהתוצרת החקלאית, שייצאה אוקראינה במהלך ההסכם, הגיע למדינות העניות באפריקה, שבאמת נזקקו למזון. איש שלום - שיחה 09:21, 20 ביולי 2023 (IDT)
replies: text: ::צריך להבין, שלמעשה לא מדובר בהסכם אחד, אלא בשני הסכמים, שנחתמו במקביל מול רוסיה מול אוקראינה על ידי המתווכים, ויישומם היה אמור להיות תלוי זה בזה. הבעייה שאוקראינה והמערב התעלמו מההסכם שנחתם מול רוסיה. אגב, אם למערב היה איכפת כל כך מהרעבים באפריקה, הוא היה מאפשר יצוא תבואה זולה מרוסיה לשם. אבל יותר נוח היה להאשים את רוסיה ברעב העולמי. איש שלום - שיחה 10:13, 20 ביולי 2023 (IDT)
replies: text: :::ממש לא מעניין אותי מי אשם ברעב העולמי. יש הסכם שמוכר בעולם משום שאפשר ייצוא דגן אוקראיני. צריך להבחין בין עיקר ותפל. גם "יציאת מצרים" נקראת יציאת מצרים ולא "יציאת מצרים וקבלת התורה", למרות שהכותב המקראי כורך את שני הדברים יחד, וש"לא היה אינטרס" להוציא אותם ממצרים אם הם לא מקבלים את התורה. קוראים לאירוע על סמך העניין המרכזי שלו, ולאו דווקא בשם שיכלול את רוב פרטיו.  Amir Segev Sarusi - שיחה 13:55, 20 ביולי 2023 (IDT)
replies: text: ::::אין פה עניין של עיקר וטפל. יש הסכם, שנקרא בשם "יוזמת הדגנים של הים השחור", שהיו לו שני צדדים,וברוב הויקיפדיות הזרות זהו שם הערך העוסק בהסכם. כמובן שאתה זכאי לדעתך. ניתן לחברי הקהילה להכריע. איש שלום - שיחה 14:53, 20 ביולי 2023 (IDT)
replies: text: :::::ההסכם לא היה נכנס לויקיפדיה ככזה. מה שנתן לו חשיבות אינציקלופדית זה שהוא איפשר ייצוא דגן אוקראיני. לכן, זה העיקר.  Amir Segev Sarusi - שיחה 14:59, 20 ביולי 2023 (IDT)

text: :::::המטרה שלנו בויקיפדיה היא לספק לקוראים מידע מקיף,אמין ואוביקטיבי ככל האפשר על הערכים השונים, שאנחנו כותבים. אם אתה כותב ערך על הסכם הים השחור, שמתעלם לחלוטין מהעובדה, שמדובר בהסכם שיש לו שני צדדים (אוקראינה רוסיה), אתה בעצם לא נותן לקוראים מידע מלא על ההסכם, בו עוסק הערך, וחוטא לאמת. זה לא קשור לעמדתי האישית כלפי המלחמה באוקראינה, אלא לעובדות אוביקטיביות. לכן גם ערכתי את הערך בהתאם. איש שלום - שיחה 15:43, 20 ביולי 2023 (IDT)
replies: text: ::::::תוסיף את כל המידע שאתה רוצה, אפילו שלחתי לך "תודה" על כך. יש הבדל בין שם הערך לתוכנו.  Amir Segev Sarusi - שיחה 16:48, 20 ביולי 2023 (IDT)
thread_title:  בקשה לשינוי שם הערך